ויקטור אוסימן

ויקטור ג'יימס אוסימן (באנגלית: Victor James Osimhen; נולד ב-29 בדצמבר 1998) הוא כדורגלן ניגרי המשחק בגלאטסראיי בהשאלה מנאפולי ובנבחרת ניגריה. אוסימן החל את הקריירה שלו ב-Ultimate Strikers Academy שבלאגוס, ניגריה. בינואר 2016, לאחר אליפות העולם עד גיל 15 התחייב אוסימן לחתום בוולפסבורג, וב-2017 חתם והצטרף רשמית למועדון. ב-13 במאי ערך את הופעת הבכורה שלו בבונדסליגה במדי וולפסבורג כשנכנס כמחליף בדקה ה-59 בתיקו 1-1 מול בורוסיה מנשנגלדבך. ב-22 באוגוסט 2018 הצטרף למועדון הבלגי שרלרואה בהשאלה לעונה אחת. הוא ערך הופעת בכורה במועדון הבלגי ב-1 בספטמבר מול מוסקרון. ב-22 בספטמבר פתח לראשונה בהרכב וכבש את שערו הראשון מול בוורן. לאחר תקופה מוצלחת בבלגיה, כששיחק 36 משחקים וכבש 20 שערים בכל המסגרות, הפעילה שרלרואה את אופציית הרכישה והחליטה לרכוש את אוסימן. ביולי 2019 חתם בליל מליגת העל הצרפתית. ב-11 באוגוסט ערך את הופעת הבכורה בליגה הצרפתית בה כבש צמד בניצחון קבוצתו 1–2 על נאנט. כבר בחודש ספטמבר נבחר לשחקן החודש בליגה הצרפתית כשכבש שני שערים ובישל שניים נוספים. ב-2 באוקטובר כבש שער בכורה בליגת האלופות ב-2 באוקטובר בהפסד 1–2 לצ'לסי. אוסימן סיים עת עונת 2019/2020 עם 13 שערים ב-27 הופעות וסיים את העונה כמלך שערי הקבוצה. בסיום העונה זכה גם בפרס השחקן האפריקאי של העונה בליגה הצרפתית וגם בפרס שחקן העונה של ליל בקרב אוהדי הקבוצה. ב-31 ביולי 2020 חתם בנאפולי מהסרייה א' תמורת סכום שיא של המועדון שעמד על 70 מיליון אירו. הוא ערך את הופעת הבכורה בקבוצה ב-20 בספטמבר, במחזור הפתיחה של עונת 2020/2021 בניצחון 0–2 על פארמה. את שער הבכורה כבש בניצחון נאפולי 1–4 על אטאלנטה. לאחר שכבש, הרים את החולצה ומתחתיה היה כתוב מסר הקורא להפסקת אלימות המשטרה הניגרית כלפי אזרחים. בעונת 2021/2022 כבש 14 שערי ליגה. בעונת 2022/2023 זכה עם נאפולי באליפות ראשונה אחרי 34 שנים, וסיים כמלך שערי הסרייה א' עם 26 שערים. ב-3 בספטמבר 2024 הושאל לגלאטסראיי מהליגה הטורקית. אוסימן זומן לסגל נבחרת ניגריה עד גיל 17 אשר זכתה בגביע העולם שנערך בצ'ילה. אויסמן זכה בטורניר בפרס מגף הזהב וכדור הכסף. הופעותיו בטורניר זיכו אותו גם בפרס שחקן השנה לנוער של CAF לשנת 2015. ב-1 ביוני 2017 ערך את הופעת הבכורה בנבחרת ניגריה במשחק ידידות בו ניצחה ניגריה 0–3 את טוגו. אוסימן נמנה בסגל הנבחרת בגביע אפריקה לאומות 2019 והופיע במשחק על המקום השלישי בניצחון נבחרתו 0–1 על תוניסיה. בסך הכל שיחק 45 דקות בטורניר כולו. ב-10 בספטמבר 2019 כבש את שער הבכורה במדי הנבחרת בתיקו 2-2 במשחק ידידות מול אוקראינה. נכלל בסגל נבחרת ניגריה לטורניר גביע אפריקה לאומות 2023. נבחרת ניגריה עד גיל 17 גביע העולם עד גיל 17: 2015 נאפולי אליפות איטליה: 2022/2023 אישיים מגף הזהב עד גיל 17: 2015 כדור הזהב עד גיל 17: 2015 שחקן השנה לנוער של קונפדרציית הכדורגל של אפריקה: 2015 שחקן החודש בליגה הצרפתית: ספטמבר 2019 השחקן האפריקאי של העונה בליגה הצרפתית: 2019/2020 שחקן העונה של ליל: 2019/2020 שחקן החודש בסרייה א': ינואר 2023 מלך השערים בסרייה א': 2022/2023 כדורגלן השנה בסרייה א': 2023 מדיה וקבצים בנושא ויקטור אוסימן בוויקישיתוף ויקטור אוסימן, ברשת החברתית אינסטגרם ויקטור אוסימן, באתר Transfermarkt ויקטור אוסימן, באתר Fussballdaten.de (בגרמנית) ויקטור אוסימן, באתר Soccerway ויקטור אוסימן, באתר BDFutbol ויקטור אוסימן, באתר WorldFootball.net ויקטור אוסימן, באתר National Football Teams ויקטור אוסימן, באתר FootballDatabase.eu ויקטור אוסימן, באתר ESPN מיכאל יוכין‏, להיות כמו דרוגבה: האם ויקטור אוסימן הוא החלוץ האפריקני הגדול החדש?, באתר וואלה, 18 באפריל 2022 "Wolfsburg in deal for young Nigerian". BBC Sport (באנגלית בריטית). נבדק ב-2020-09-25. Sporting Charleroi sign Nigerian striker Victor Osimhen permanently from Wolfsburg | Goal.com, www.goal.com "Nigeria's Osimhen excited to join Lille's project". BBC Sport (באנגלית בריטית). נבדק ב-2020-09-25. Napoli sign Nigeria forward Osimhen from Lille, ESPN.com, ‏31 ביולי 2020 (באנגלית) מפתיע מאוד: ויקטור אוסימן יעבור בהשאלה לגלאטסראיי - וואלה ספורט, באתר וואלה, ‏2024-09-02 Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)